# &app; Help

2006-03-06
&apprelease;
Danny
Kukawka

    Danny.Kukawka@web.de

Thomas
Renninger

    trenn@suse.de

2005
Scott Rhoades

A &app; segédprogram az áramfogyasztás és az energiatakarékosság beállítására szolgál.

KDE
KPowersave
áramellátás
akkumulátor
energiatakarékosság
KPowersave

## Bevezetés

A KPowersave nevű program a KDE része, grafikus felület az energiagazdálkodásra és a noteszgép-akkumulátor erősségének mérésére szolgáló powersave segédprogramhoz. Használatával beállítható például, hogy a noteszgép képernyője kikapcsoljon meghatározott tétlenség után, így megnövelhető az akkumulátor hasznos üzemideje.

### A KPowersave elindítása

A KPowersave elindításához nyisson meg egy parancsértelmezőt és írja be, hogy: `kpowersave &` vagy válassza ki a GNOME vagy KDE menüjéből a RendszerAsztal kisalkalmazás KPowersave menüpontot. A KPowersave a rendszertálcán nyílik meg.

Beállítható az is, hogy a KPowersave automatikusan elinduljon, amikor bejelentkezik: kattintson az Általános beállítások menüpontra, majd jelölje meg A KPowersave automatikusan elindul bejelentkezéskor lehetőséget. Ezenfelül azt is megadhatja, hogy a KPowersave rákérdezzen-e az automatikus indításra az alkalmazásból kilépéskor.

### A KPowersave ikon működése

A KPowersave ikon az akkumulátor erősségét jelző ábra melletti villásdugóra hasonlít. Az ikon jelzik az akkumulátor aktuális töltöttségét, valamint azt, hogy a számítógép éppen akkumulátorról vagy az elektromos hálózatról üzemel. Ha az akkumulátor töltöttsége lecsökken, akkor az ikon háttere villogni kezd, narancssárgán a figyelmeztetéshez, és vörösen az Alacsony vagy Kritikus állapotban. Ha az egérkurzort az ikon felett hagyja, akkor az üzenet jelzi, hogy a számítógép a hálózatra csatlakozik vagy akkumulátort használ, kiírja az akkumulátor pillanatnyi töltöttségét, s végül, ha a számítógép akkumulátorról működik, akkor azt, hogy körülbelül mennyi idő van még hátra, mielőtt az akkumulátor teljesen lemerül.

## A tálcán futó kisalkalmazás menüje

### Aktív séma váltása

Az aktív séma beállításához kattintson a jobb egérgombbal a KPowersave ikonra, majd válassza az előugró menü Aktív séma beállítása menüpontját, majd válassza ki a kívánt sémát. Ha megváltoztatja az aktív energiagazdálkodási sémát az Aktív séma beállítása menüponttal, akko ra rendszer összes komponense az új energiagazdálkodási módra áll át. Az energiagazdálkodási sémák tartalmaznak beállításokat a CPU frekvenciájának átállításával kapcsolatban (ha támogatja a gép), az elfojtással, a merevlemez vezérlésével és a rendszer hűtésével kapcsolatban.

A KPowersave menüje a sémák váltására szolgáló bejegyzésekkel

### A YaST energiagazdálkodási moduljának elindítása

A YaST energiagazdálkodási modulja számos beállítást kínál az energia takarékosabb felhasználásához. A modul indításához kattintson a jobb egérgombbal a KPowersave ikoknra, majd válassza az előugró menü YaST2 energiagazdálkodási modul indítása pontját. A YaST részletesen magyarázatot tartalmaz az egyes beállításokra vonatkozóan. A KPowersave menüje a YaST indítására szolgáló bejegyzéssel

A YaST energiagazdálkodási modul elindításához szükség van a root-jelszóra.

### A rendszer felfüggesztése

A rendszer bármikor felfüggeszthető, ha jobb gombbal a KPowersave ikonra kattint, és kiválasztja a Felfüggesztés lemezre, Felfüggesztés memóriába vagy Készenlét lehetőséget (amennyiben a számítógép támogatja a készenléti állapotot).

- A Felfüggesztés lemezre minden adatot elment lemezre a számítógép felfüggesztése előtt.

  Ez véd az adatok elvesztése ellen, még akkor is, ha az akkumulátor teljesen lemerülne.

- A Felfüggesztés memóriába funkció az adatokat a memóriába menti, így az adatok sokkal gyorsabban visszaolvashatók, amikor a számítógépet visszakapcsolja felfüggesztett módból.

- A Készenlét funkció kikapcsolja a monitort, de a rendszert áram alatt tartja, vagyis minden megnyitott adat továbbra is a memóriában található.

A rendelkezésre álló választási lehetőségek attól függenek, hogy a rendszergazda melyeket aktiválta a YaST-ban, illetve hogy melyeket támogatja egyáltalán maga a számítógép. Azt, hogy melyik lehetőséget választja, célszerű attól függővé tenni, hogy mennyire valószínű az adatvesztés.

A KPowersave menüje a felfüggesztésre/készenlétre kapcsolásra szolgáló bejegyzésekkel

### Az automatikus felfüggesztés kikapcsolása

Ha az aktuálisan használt sémában be van kapcsolva az automatikus felfüggesztés, akkor a KPowersave menüben megjelenik a Tétlenség esetén a műveletek kikapcsolása menüpont. Ha kiválasztja ezt a lehetőséget, akkor mindazok a műveletek, amelyek be vannak állítva, hogy megtörténjenek a számítógép inaktív állapotba kapcsolásakor, nem történnek meg, vagyis az automatikus felfüggesztés lényegében nem történik meg.

A KPowersave menüje a "Tétlenség esetén a műveletek kikapcsolása" menüponttal

### A CPU frekvencia irányelv beállítása

A CPU által használt energia a CPU frekvencia irányelv módosításával szabályozható: kattintson a jobb egérgombbal a KPowersave ikonra, majd válassza az előugró menü CPU frekvencia irányelv beállítása pontját, majd válassza az alábbi lehetőségek egyikét:

- Teljesítmény: Tartósan magasan tartja a CPU frekvenciáját a maximális CPU-teljesítmény érdekében.

- Dinamkus: Csökkenti a CPU frekvenciáját, ha a rendszer tétlen, és dinamikusan növeli, ha nagyobb CPU-teljesítményre van szükség.

- Energiatakarékosság: Alacsonyan tartja a Maintains a CPU frekvenciáját a energiatakarékosság érdekében.

A CPU frekvencia irányelv csak akkor elérhető, ha a frekvencia állítását támogatja a számítógép. Ha nem jelenik meg a menüpont, akko r a rendszer nem támogatja a funkciót.

A KPowersave menü a "CPU frekvencia irányelv" almenüvel

## Energiagazdálkodási séma beállítása

### Néhány szó az energiagazdálkodási sémákról

Egy séma az energiagazdálkodással kapcsolatos legfontosabb beállításokat tartalmazza, amelyek akkor kerülnek beállításra, ha a KPowersave-et használja a számítógépen. A rendelkezésre álló sémák száma a Powersave beállításaitól függenek. A sémák a YaST energiagazdálkodási moduljával hozhatók létre és törölhetők. Néhány a leggyakoribb sémák közül:

- Teljesítmény: maximális teljesítmény hosszabb időtartamon át is

- Zajszint: A gépe lehető legcsendesebb használatára optimalizált

- Bemutató: A legjobb teljesítmény a bemutatók során

- Energiatakarékosság: A lehető leghosszabb akkumulátoros üzemidő

Egy séma kiválasztásához kattintson a Sémabeállítások lapra, kattintson a használni kívánt sémára, majd kattintson az OK gombra.

A KPowersave konfigurációs párbeszédablaka (sémák kiválasztása).

A sémák az alábbiakat vezérlik:

- Fusson-e a képernyővédő, ha a számítógép nincs használatban

- Mennyi idő után álljon át a képernyő készenléti vagy felfüggesztett állapotba, vagy kapcsoljon ki

- A számítógép automatikusan átálljon-e felfüggesztett módba egy megadott idő után

- A számítógép lejátsszon-e az energiagazdálkodással kapcsolatos hangokat

### Egy séma beállításának lépései

A fenti lehetőségek mindegyik takarékoskodik az energiával, hiszen nem engedi a sok energiát fogyasztó folyamatokat futni. A sémák beállítása:

#### Képernyővédő

1. Kattintson a jobb egérgombbal a tálcán a KPowersave ikonra.

2. Válassza ki a KPowersave beállítása lehetőséget.

3. Ha a Sémabeállítások lap még nincs kiválasztva, akkor kattintson a Sémabeállítások lapra.

4. Ha akarja, kattintson az Egyedi képernyővédő-beállítások bekapcsolása lehetőségre.

   1. Ha nem akarja, hogy a képernyővédő áramot fogyasszon, amikor a rendszer nincs használatban, kattintson a Képernyővédő kikapcsolása lehetőségre.

   2. Ha csak el akarja sötétíteni a képernyőt egy adott képernyővédő használata helyett, kattintson a Csak a képernyő elsötétítése lehetőségre. Ez a beállítás nem érhető el, ha a képernyővédő le van tiltva.

#### Képernyő energiagazdálkodása

1. Ha kezelni kívánja a képernyő által fogyasztott áram mértékét, kattintson a Képernyő egyedi tápellátás-vezérlésének bekapcsolása lehetőségre.

   Az egyedi képernyő-energiagazdálkodás letiltható a Képernyő tápellátás-vezérlésének kikapcsolása lehetőségre kattintva. Ez a beállítás felülbírálja az asztali beállításokat.

   1. Adja meg az időt, amelynek eltelte után a képernyő átáll készenléti módba. Készenléti állapotban a képernyő üres, de továbbra is kap áramot. Éppen ezért ez csak kismértékű energiatakarékosságot jelent.

   2. Adja meg, hogy mennyi idő után legyen a képernyő felfüggesztve. Felfüggesztett módban a képernyő ki van kapcsolva, de elegendő áramot kap a gép ahhoz, hogy megjegyezze a képernyőn éppen látható adatokat.

   3. Adja meg az időt, amelynek eltelte után a képernyő teljesen lekapcsolásra kerül.

A KPowersave konfigurációs párbeszédablaka a képernyővédő beállításaival.

#### Az automatikus felfüggesztés beállítása

1. Kattintson az Automatikus felfüggesztés gombra, ha azt kívánja, hogy a KPowersave automatikusan felfüggessze a rendszert, ha az aktuális asztali felhasználó adott ideig tétlen. Ezután a párbeszédablakban adja meg az automatikus felfüggesztés kívánt beállításait.

   Ha például 30 perc után kívánja lemezre kívánja felfüggeszteni a rendszert, akkor adja meg az erre vonatkozó beállításokat. 30 perc után az összes nyitott fájl lemezre mentődik és a számítógép felfüggesztésre kerül.

A KPowersave konfigurációs párbeszédablaka az automatikus felfüggesztés beállításaival.

## Általános beállítások

### A képernyő lezárása

A nagyobb biztonság érdekében lezárható a képernyő, mielőtt a gép készenléti vagy felfüggesztett módba kapcsolna, vagy ha lecsukja a noteszgép fedelét. A képernyő lezárható egy képernyővédővel, vagy az xlock segédprogrammal.

A képernyő lezárásához kattintson az Általános beállítások lapra, majd válassza ki a használni kívánt beállításokat.

A KPowersave konfigurációs párbeszédablaka az általános beállításokkal.

### Automatikus felfüggesztési feketelista létrehozása

A KPowersave lehetővé teszi egy automatikus felfüggesztési feketelista használatát. A feketelista használatával megakadályozható a rendszer felfüggesztése, ha a felsorolt alkalmazások valamelyike fut. Például filmnézés közben valószínűleg nem akarja felfüggeszteni a gépet csak azért, mert már 10 perce nem nyomott meg egyetlen billentyűt sem. A feketelista módosításáshoz kattintson az Általános beállítások lapra, majd kattintson az Általános feketelista módosítása gombra. Az Automatikus felfüggesztési feketelista módosítása párbeszédablakban vehet fel alkalmazásokat a feketelistára, illetve törölheti őket onnan.

A KPowersave konfigurációs párbeszédablaka az automatikus felfüggesztési feketelistával

Szintén ezzel a beállítással lehet készíteni külön feketelistákat az egyes sémákhoz. Egy adott séma feketelistájának elkészítésekor importálhatja az általános feketelistát, vagy létrehozhat egy teljesen egyedi feketelistát az adott sémához. A sémaspecifikus feketelisták felülbírálják az általános feketelista beállításait.

KPowersave párbeszédablak a feketelisták módosításához